CELEX: 62012TN0329
Language: mt
Date: 2012-07-23 00:00:00
Title: Kawża T-329/12: Rikors ippreżentat fit- 23 ta’ Lulju 2012 — Al-Tabbaa vs Il-Kunsill

8.9.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 273/22
            
         Rikors ippreżentat fit-23 ta’ Lulju 2012 — Al-Tabbaa vs Il-Kunsill
   (Kawża T-329/12)
   2012/C 273/37
   Lingwa tal-kawża: l-Ingliż
   
      Partijiet
   
   
      Rikorrent: Mazen Al-Tabbaa (Bejrut, il-Lebanon) (rappreżentanti: M. Lester, Barrister u G. Martin, Solicitor)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrent jitlob li l-Qorti Ġenerali jogħġobha:
   
               —
            
            
               tannulla d-Deċiżjoni ta’ Implimentazzjoni tal-Kunsill 2012/256/PESK, tal-14 ta’ Mejju 2012, li timplimenta d-Deċiżjoni 2011/782/PESK dwar miżuri restrittivi kontra s-Sirja (ĠU L 126, p. 9), sa fejn tikkonċerna lir-rikorrent;
            
         
               —
            
            
               tannulla r-Regolament ta’ Implimentazzjoni tal-Kunsill (UE) Nru 410/2012, tal-14 ta’ Mejju 2012, li jimplimenta l-Artikolu 32(1) tar-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja, sa fejn jikkonċerna lir-rikorrent;
            
         
               —
            
            
               tikkundanna lill-konvenut għall-ispejjeż tal-kawża.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka erba’ motivi, fejn isostni li l-Kunsill, billi inkluda ismu fil-listi annessi mal-miżuri kkontestati,
   
               —
            
            
               wettaq żball manifest ta’ fatt u ta’ evlawazzjoni billi ddeċieda li japplika l-miżuri restrittivi inkwistjoni għar-rikorrent u billi kkunsidra li ġiet issodisfatta waħda mill-kriterji għall-inklużjoni fil-lista;
            
         
               —
            
            
               naqas milli jagħti lir-rikorrent raġunijiet suffiċjenti jew adegwati għall-inklużjoni tiegħu fil-listi;
            
         
               —
            
            
               kiser id-drittijiet fundamentali bażiċi tad-difiża tar-rikorrent u d-dritt għal protezzjoni ġudizzjarja effettiva; u
            
         
               —
            
            
               kiser mingħajr ġustifikazzjoni jew proporzjon, id-drittijiet fundamentali tar-rikorrent, b’mod partikolari d-dritt tiegħu għall-proprjetà, il-libertà tiegħu tal-impriża, id-dritt tiegħu għar-rispett għar-reputazzjoni tiegħu u għall-ħajja privata u tal-familja tiegħu.